Rosens navn (film)

***Rosens navn*** (fransk tittel: *Le Nom de la rose*, tysk: *Der Name der Rose*, italiensk: *Il nome della rosa*) er en engelskspråklig kriminal-thriller og periodedrama fra 1986 regissert av Jean-Jacques Annaud. Filmen handler om en rekke mystiske drap som skjer ved et kloster i Middelalderens Nord-Italia. Filmen er basert på Umberto Ecos bestselger-roman *[[Rosens navn|med samme tittel]]* fra 1980 og er en samproduksjon mellom Italia, Frankrike og Tyskland. Hovedrollen spilles av Sean Connery, mens sentrale biroller spilles av Christian Slater og F. Murray Abraham.

*Rosens navn* ble tildelt den franske César-prisen i klassen beste utenlandske film. 

Den hadde norsk kinopremiere den 26. desember 1986. 

I 2018 produserte italienske RAI en engelskspråklig miniserie med samme navn basert på Ecos bok. 
## Handling

Handlingen er lagt til et kloster i Nord-Italia på 1300-tallet. Flere uforklarlige drap skjer ved klostret og enkelte tror onde makter er løs. Den nyankomne, vidsynte og frimodige fransiskanermunken William av Baskerville tror ikke på alt folkesnakket om onde makter og sammen med sin elev starter han å granske drapene ved å ta fornuften til hjelp. Jakten fører ham til et hemmelig bibliotek som inneholder store mengde bøker om livet på jorden.  

Flere mystiske dødsfall skjer og etterhvert begynner han å ane konturene av et komplott. I tillegg kommer den hensynsløse inkvisitøren Bernard Gui klosteret, en person som Baskerville tidligere har hatt en konfrontasjon med.

## Om filmen

### Innspilling
De fleste innendørsscenene ble innspilt i Kloster Eberbach, et cistercienserkloster i Rheingau. Annaud besøkte 300 klostre i flere land før han valgte Eberbach. Et fullt sett med sitteplasser i middelalderstil i koret ble innredet i basilikaen i forbindelse med innspillingen. Filmen har en detaljrik skildring av det middelalderske miljøet.

Produksjonskostnadene var på en sum tilsvarende $17,5 millioner.

### Popularitet
*Rosens navn* ble meget populær i Europa. Blant annet så ble den den mest besøkte filmen i Tyskland og Italia i 1986 (med nesten 6 millioner besøkende i Tyskland), og den fjerde mest besøkte filmen i Frankrike (med nesten 5 millioner besøkende). 

Den ble ikke så populær i USA hvor den bare innbrakte drøyt $7 millioner, og havnet på 89-plass over de mest innbringende kinofilmene i 1986.

Filmen har i ettertid blitt en kultfilm i Europa.

### Anmelderne
Den ble godt mottatt av filmanmelderne. 

Også de norsk anmelderne gav den god omtale. Blant annet gav Aftenposten den terningkast fem, mens VG og Dagbladet gav den fire. VGs anmelder beskrev den som underholdende, men mente samtidig at den var for overfladisk og forvirrende.

### Utmerkelser
Den har vunnet en flere priser, deriblant César-prisen for beste utenlandske film, to BAFTA-priser (Sean Connery for beste mannlige hovedrolle og  for beste Make-up), to Deutscher Filmpreis (Beste film og Sean Connery for beste mannlige hovedrolle) og fem David di Donatello (beste produsent, foto, kostyme, produksjonsdesign og René Clair Award).

### Historisk bakgrunn
Filmen er lagt til senmiddelalderen, - en tid preget av store omveltninger, politisk og religiøs maktkamp, kjetterbål og overtro.

## I rollene

## Referanser


## Eksterne lenker
*